CELEX: 62017CN0109
Language: fi
Date: 2017-03-03 00:00:00
Title: Asia C-109/17: Ennakkoratkaisupyyntö, jonka Juzgado de Primera Instancia n.° 5 de Cartagena (Espanja) on esittänyt 3.3.2017 – Bankia SA v. Juan Carlos Marí Merino, Juan Pérez Gavilán ja María Concepción Marí Merino

22.5.2017   
            
            
               FI
            
            
               Euroopan unionin virallinen lehti
            
            
               C 161/13
            
         Ennakkoratkaisupyyntö, jonka Juzgado de Primera Instancia n.o 5 de Cartagena (Espanja) on esittänyt 3.3.2017 – Bankia SA v. Juan Carlos Marí Merino, Juan Pérez Gavilán ja María Concepción Marí Merino
   (Asia C-109/17)
   (2017/C 161/16)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia n.o 5 de Cartagena
   
      Pääasian asianosaiset
   
   
      Kantaja: Bankia SA
   
      Vastaajat: Juan Carlos Marí Merino, Juan Pérez Gavilán ja María Concepción Marí Merino
   
      Ennakkoratkaisukysymykset
   
   
               1)
            
            
               Onko direktiiviä 2005/29 (1) tulkittava siten, että sen 11 artikla on esteenä sellaiselle Espanjan voimassa olevan, kiinteistön ulosmittausta koskevan sääntelyn — siviiliprosessilain 695 § ja sitä seuraavat pykälät ja sen 552 §:n 1 momentti — kaltaiselle kansalliselle lainsäädännölle, jossa ei ole säädetty viran puolesta tai edes asianosaisten hakemuksesta tapahtuvasta sopimattomien kaupallisten menettelyjen valvonnasta edes, koska sillä vaikeutetaan sellaisten sopimusten ja toimien tuomioistuinvalvontaa, joihin saattaa sisältyä sopimattomia kaupallisia menettelyjä, tai estetään se?
            
         
               2)
            
            
               Onko direktiiviä 2005/29 tulkittava siten, että sen 11 artikla on esteenä Espanjan lainsäädännön, nimittäin 9.3.2012 annetun kuninkaan asetuksen nro 6/2012 (Real Decreto-ley 6/2012) 5 § ja 6 §:n ja sen 15 §:n, kaltaiselle jäsenvaltion lainsäädännölle, jossa ei taata käytännesääntöjen tosiasiallista noudattamista, jos ulosmittausvelkoja päättää olla soveltamatta niitä?
            
         
               3)
            
            
               Onko direktiivin 2005/29 11 artiklaa tulkittava siten, että se on esteenä Espanjan lainsäädännölle, nimittäin hyvien käytäntöjen säännöstöstä 9.3.2012 annetun kuninkaan asetuksen nro 6/2012 (Real-Decreto Ley 6/2012, de 9 de marzo, Código de Buenas Prácticas) 3 momentille, jossa kuluttajan ei sallita kiinnityksen ulosmittausmenettelyn aikana vaatia käytännesääntöjen noudattamista konkreettisesti suhteessa sijaissuoritukseen ja velan lakkaamiseen?
            
         
      (1)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (EUVL 2005, L 149, s. 22).